لالا

لالا هتي جنهن کي لالا جو گل چوندا آهن، سو پُست جي ذات مان آهي، جنهن جو اسان مٿي بيان ڏنو آهي. انهيءَ ۾ ڪُپڙيون ٿينديون آهن، جنهن کي فارسيءَ ۾ گل لالا چون ٿا ۽ جنهن جو انگريزيءَ ۾ نالو آهي ٽُيولِپ، سو ٻيءَ طرح جو گل آهي، يعني سوسن يا انگريزيءَ لِليءَ جي ذات مان آهي. انهيءَ کي پاڙ ۾ بصر وانگي ڳنڍيون ٿينديون آهن. انهيءَ مان به ٻه قسم نرگس ۽ زنبق جا آهن، جن جو اسان مٿي بيان ڏنو آهي.

سچو پچو گل لالا، جنهن جون ڳنڍيون ولايت کان اينديون آهن، سو هندستان ۾ چڱو نٿو ٿئي. پوکڻ جي ڪوشش ڪئي وئي آهي پر پن ڪري ٿو ۽ گل نٿو ڪري. آڪٽوبر ۾ پوکبو آهي.ڪتاب: باغ ۽ باغباني؛ ليکڪ: مرزا قليچ بيگ؛ايڊيشن:1960؛پبلشر: سنڌي ادبي بورڊڄامشورو

 حوالا